SAUK se verlies R622 miljoen, regering spring weer in | Die Vryburger
Seker een van die redes vir die land se resessie is die sogenaamde semi staatsentiteite soos Eskom, Telkom, Sasol, Denel, Transnet en andere, wat almal in ernstige finansiële krisis verkeer.
Die SAUK het 'n R622 miljoen verlies aangekondig vir die jaar einde 31 Maart 2018. Volgens die SAUK is dit 'n verbetering op verlede jaar se verlies van R1 miljard.
Die uitsaaier is tegnies bankrot en kan nie sy skulde delg nie . Endemiese vlakke van korrupsie en wanadministrasie gaan glo aangespreek word, aldus die nuwe voorman Bongumusa Makhatini.
Intussen het tesourie 'n sekuriteit van R1,7 miljard bewillig waarmee die SAUK by banke lenings kan kry om sy propagandistiese pro-regering uitsaaimasjien aan die gang te hou.